**Βασιλεία, Διαθήκη και Κανόνας:**

***Μια Εισαγωγή της Παλιάς Διαθήκης***

**Διάλεξη 2η – Η Βασιλεία του Θεού**

**Περιεχόμενα**

**Περίγραμμα** – Ένα περίγραμμα του μαθήματος,

**Σημειώσεις** – Ένα πρότυπο που παρέχει: το περίγραμμα το μαθήματος; σημειώσεις

κλειδιά, αποσπάσματα και περιλήψεις του μαθήματος, και χώρο για γράψιμο

πρόσθετων σημειώσεων.

**Ερωτήσεις επανάληψης** - Ερωτήσεις στα βασικά περιεχόμενα του μαθήματος και

χώρος για το γράψιμο τωναπαντήσεων. Κατάλληλο για το γράψιμο εργασιών και τεστ.

**Ερωτήσεις εφαρμογής** – Ερωτήσεις που συνδέουν το περιεχόμενο του μαθήματος με

την χριστιανική ζωή, την θεολογία και την διακονία, κατάλληλο για συζητήσεις σε

γκρουπ, γραπτές εργασίες και τεστ .

**Πώς να χρησιμοποιήσετε αυτό το μάθημα και τον οδηγό σπουδών**

* **Πριν να δείτε το μάθημα**
* **Προετοιμασία** – Ολοκληρώστε τα αναγνώσματα.
* **Διαλλείματα** – Εξετάστε που αρχίζει και που τελειώνει το κομμάτι που ακούτε. Οι διαλέξεις έχουν συμπυκνωμένες πληροφορίες, γι’ αυτό ίσως να θέλετε να κάνετε κάποια διαλλείματα. Τα διαλλείματα θα πρέπει να σχεδιαστούν σύμφωνα  με τους κύριους διαχωρισμούς του περιγράμματος στις ενότητες.
* **Καθώς βλέπεις το μάθημα**
* **Σημειώσεις**  Χρησιμοποιήστε  τα τμήματα των σημειώσεων για να ακολουθήσετε το μάθημα και να κρατήσετε συμπληρωματικές σημειώσεις. Πολλές από τις κύριες ιδέες συνοψίζονται ήδη στις σημειώσεις αλλά να κάνεις και τις δικές σου συμπληρωματικές σημειώσεις. Θα πρέπει επίσης να προσθέσετε λεπτομέρειες που θα σας βοηθήσουν να θυμάστε , να περιγράψετε και να υπερασπίζεστε τις κύριες ιδέες.
* **Παύση/επανάληψη τμημάτων του μαθήματος** – Ίσως να βρείτε χρήσιμο να κάνετε παύση ή επανάληψη σε συγκεκριμένα σημεία προκειμένου να γράψετε συμπληρωματικές σημειώσεις, ξαναδείτε δύσκολες έννοιες, ή συζητήστε τα σημεία που σας ενδιαφέρουν.
* **Αφού έχετε δει τα μαθήματα**
* **Ερωτήσεις Επανάληψης** – Απαντήστε στις ερωτήσεις επανάληψης στο χώρο που υπάρχει. Οι ερωτήσεις αναθεώρησης θα είναι καλύτερο, να τις συμπληρώσει ο καθένας μόνος και όχι σαν ομάδα.
* **Ερωτήσεις εφαρμογής** - Οι ερωτήσεις εφαρμογής είναι κατάλληλες για γραπτές εργασίες ή θέματα για συζήτηση. Για τις γραπτές εργασίες συνιστάτε οι απαντήσεις να μην ξεπερνούν την μία σελίδα.

**Περίγραμμα / Περιγραφή**

Εισαγωγή

Ι. Η ευρεία και η στενή έννοια της βασιλείας του Θεού

Α. Η Βασιλεία του Θεού είναι ολοκληρωμένη

Β. Η Βασιλεία του Θεού εξελίσσεται

Γ. Η Βασιλεία του Θεού αντεπιτίθεται

ΙΙ. Η Βασιλεία του Θεού κατά την Αρχέγονη Ιστορία

Α. Η τοποθεσία της Βασιλείας του Θεού

1. Οι αρχικές προετοιμασίες

2. Το γεωγραφικό κέντρο

Β. Ο λαός της Βασιλείας του Θεού

1. Οι Ιερείς του Θεού

2. Οι βασιλικοί αντιπρόσωποι του Θεού

Γ. Πρόοδος της Βασιλείας του Θεού

1. Καταστροφική Προδοσία

2. Η Διαφθορά της ανθρωπότητας και η Κρίση του Θεού

3. Η μακροπρόθεσμη στρατηγική του Θεού

ΙΙΙ. Η Βασιλεία του Θεού μέσα στην ιστορία του Ισραήλ της ΠΔ

Α. Η τοποθεσία της Βασιλείας του Θεού

1. Το αρχικό επίκεντρο της Βασιλείας του Θεού

2. Η συνεχής επέκταση της Βασιλείας του Θεού

Β. Οι άνθρωποι της Βασιλείας του Θεού

1. Η εκλογή του Ισραήλ

2. Βασιλικό Ιεράτευμα

3. Οι Βασιλείς και οι ιερείς

Γ. Η πρόοδος της Βασιλείας του Θεού

1. Υπόσχεση πολλαπλασιασμού και κυριαρχίας

2. Η περίοδος της Εξόδου και της Κατάκτησης

3. Ο Ισραήλ έγινε ένα επίσημο έθνος με βασιλιά και Ναό

IV. Η Βασιλεία του Θεού κατά την Καινή Διαθήκη

Α. Η τοποθεσία της Βασιλείας του Θεού στην ΚΔ

1. Το επίκεντρο της Βασιλείας του Θεού
2. Η επέκταση της Βασιλείας του Θεού

Β. Οι άνθρωποι της Βασιλείας του Θεού

1. O Χριστός

2. Οι πιστοί του Χριστού

Γ. Η Πρόοδος της Βασιλείας του Θεού

1. Η Εγκαινίαση

2. Η Συνέχιση

3. Η Ολοκλήρωση

Περίληψη

**Σημειώσεις**

**Εισαγωγή**

**Ι. Η ευρεία και η στενή έννοια της βασιλείας του Θεού**

**Α. Η Βασιλεία του Θεού είναι ολοκληρωμένη**

O Θεός πάντα είχε και πάντα θα έχει την απόλυτη κυριαρχία πάνω σε όλη την δημιουργία Του.

**Β. Η Βασιλεία του Θεού εξελίσσεται**

H βασιλεία του Θεού εξελίσσεται, υποχωρεί ή προχωρεί και τελικά θα καταφέρει να εξαπλωθεί σε όλο τον κόσμο.

Η εσχατολογική ελπίδα που δίδαξε ο Ιησούς είναι ότι η βασιλεία του Θεού έρχεται στη γη και τελικά θα την μεταμορφώσει, έτσι ώστε η γη να καθρεφτίζει τον ουρανό.

H ΠΔ υποσχόταν ότι μια μέρα ο Θεός θα λύτρωνε, θα ανανέωνε και θα τελειοποιούσε τη γη ώστε να αντανακλά την μεγαλείο του ουρανού.

Θα πρέπει να ζητούμε από τον Θεό να έρθει με την ένδοξη, βασιλική του λαμπρότητα.

**Γ. Η Βασιλεία του Θεού αντεπιτίθεται**

**ΙΙ. Η Βασιλεία του Θεού κατά την Αρχέγονη Ιστορία**

**Α. Η τοποθεσία της Βασιλείας του Θεού**

Τα εισαγωγικά Κεφάλαια της Γένεσης εξηγούν πώς ο Θεός ξεκίνησε να διαμορφώνει τη γη, ως κατάλληλη τοποθεσία για την βασιλεία Του.

1. **Οι αρχικές προετοιμασίες**

Το Κεφάλαιο 1 της Γένεσης επικεντρώνεται στον τρόπο με τον οποίο ο Θεός αρχικά προετοίμασε τον κόσμο, ώστε να γίνει το βασίλειό Του.

Τα εδάφια 1:2-2:3 της Γένεσης δείχνουν πως ο Θεός άρχισε αμέσως να διαμορφώνει τη γη σε έναν τόπο κατάλληλο για την δοξασμένη κυριαρχία Του.

Το δεύτερο κομμάτι της καταγραφής της δημιουργίας, είναι οι έξι μέρες των εντολών που περιγράφονται στα εδάφια 1:3-31. Ο Θεός κατέστησε τη γη ικανή να αποτελέσει τον τόπο της βασιλείας Του.

* Κατά τις τρεις πρώτες μέρες, ο Θεός αντιμετώπισε το γεγονός ότι ο κόσμος ήταν «ασχημάτιστος».
* Στις επόμενες τρεις μέρες, ασχολήθηκε με το γεγονός ότι ο κόσμος ήταν «έρημος».

«Το δημιούργημά Του ήταν καλό» - Ο Θεός ενέκρινε το έργο της δημιουργίας του με ένα κριτήριο ηθικής.

* Κατά ένα μεγάλο μέρος είχε περιορίσει το χάος, το σκοτάδι και το κενό.
* Είχε φέρει τάξη στον κόσμο

*«Tov»* στα Εβραϊκά σημαίνει:

* Ευχάριστο
* Eυάρεστο
* Όμορφο

1. **Το γεωγραφικό κέντρο**

Το Κεφάλαιο 2 της Γένεσης επικεντρώνεται στο γεγονός ότι, ενώ ολόκληρος ο κόσμος είχε μπει σε τάξη έστω σε κάποιο βαθμό, στην πραγματικότητα υπήρχε μόνο ένας τόπος στη γη (η Εδέμ) που ήταν άξιος να ονομαστεί παράδεισος.

*Εδέμ* στα Εβραϊκά σημαίνει

* Ευχάριστο
* Ευάρεστο

Η Εδέμ ήταν ένας τόπος που έδινε ιδιαίτερη χαρά στον Θεό.

**Β. Ο λαός της Βασιλείας του Θεού**

Ο Θεός όρισε την ανθρώπινη φυλή ως τους υπηρέτες της βασιλείας Του, τα όργανα μέσω των οποίων θα ολοκλήρωνε τις προετοιμασίες ώστε να γίνει η γη το βασίλειό Του.

Ο Θεός είχε δημιουργήσει τον άνθρωπο για να επιτελέσει ένα έργο που ήταν υπερβολικά μεγάλο να το πραγματοποιήσει ένας άνθρωπος μόνος του.

1. **Οι Ιερείς του Θεού**

Ο Αδάμ και η Εύα ανέλαβαν ρόλο ιερέων

Ο ρόλος του Αδάμ και της Εύας μέσα στον κήπο περιγράφεται με όρους, οι οποίοι περιγράφουν τον ρόλο των Λευιτών κατά την ιερατική υπηρεσία τους προς τον Θεό.

1. **Οι βασιλικοί αντιπρόσωποι του Θεού**

Ο Αδάμ και η Εύα ορίστηκαν να έχουν βασιλικό αξίωμα, έγιναν οι βασιλικοί αντιπρόσωποι του Θεού. Ουσιαστικά ήταν βασιλικοί ιερείς.

Ο Θεός, επίσης, κάλεσε την «βασιλική εικόνα» Του να πολλαπλασιαστεί αριθμητικά και να γεμίσει:

* Τον κήπο της Εδέμ
* Ολόκληρη τη γη

Ο Θεός επίσης τους έχρισε για να έχουν εξουσία πάνω στον:

* Κήπο της Εδέμ
* Σε ολόκληρη τη γη

Ο μεγάλος βασιλιάς του ουρανού έχρισε την ανθρωπότητα, ώστε να γίνει το όργανο της επέκτασης της βασιλείας του.

**Γ. Πρόοδος της Βασιλείας του Θεού**

1. **Καταστροφική Προδοσία**

Εξαιτίας της ανταρσίας του Αδάμ και της Εύας:

* Η ανθρωπότητα και η γη, βρέθηκαν κάτω από κατάρα
* Ο πολλαπλασιασμός και η κυριαρχία τους έγινε κάτι δύσκολο, προβληματικό και βασανιστικό.

Η ανθρωπότητα αναγκάστηκε να:

* ζει σε έναν εχθρικό κόσμο
* βιώνει τον πόνο και ματαιότητα ως «Εικόνα του Θεού»

1. **Η Διαφθορά της ανθρωπότητας και η Κρίση του Θεού**

Στη διάρκεια της αρχέγονης περιόδου η ανθρωπότητα συνέχισε να πορεύεται σε έναν δρόμο διαφθοράς, ο οποίος τελικά οδήγησε σε μια μεγάλη κρίση του Θεού.

1. **Η μακροπρόθεσμη στρατηγική του Θεού**

Ο Θεός σχεδίασε μια μακροπρόθεσμη στρατηγική για να επεκτείνει τη βασιλεία Του σε όλο τον κόσμο

Ο Θεός αποφάσισε να λυτρώσει μια ομάδα ανθρώπων από την κυριαρχία της αμαρτίας, και να χτίσει την βασιλεία Του μέσω εκείνων.

Ο Σατανάς και όσοι άνθρωποι τον ακολουθούσαν θα συνέχιζαν να ταλαιπωρούν το σπέρμα της Εύας, δηλαδή τους πιστούς απόγονους της, στο τέλος η λυτρωμένη εν Χριστώ ανθρωπότητα, θα συνέτριβαν το κεφάλι του φιδιού, υπερνικώντας εκείνον.

Ο Θεός καθιέρωσε σταθερότητα στην φύση και απομάκρυνε την απειλή μιας επόμενης παγκόσμιας πλημμύρας, έτσι ώστε οι λυτρωμένες εικόνες Του να μπορέσουν να εκπληρώσουν τον αρχικό σκοπό της ανθρωπότητας.

Το ιστορικό βασίλειο του Θεού:

* ξεκίνησε στην Εδέμ
* και επρόκειτο να επεκταθεί σε ολόκληρη τη γη μέσω των βασιλικών και ιερατικών εικόνων του Θεού, δηλαδή την ανθρώπινη φυλή.

**ΙΙΙ. Η Βασιλεία του Θεού μέσα στην ιστορία του Ισραήλ της ΠΔ**

**Α. Η τοποθεσία της Βασιλείας του Θεού**

Επειδή ο Αβραάμ ήταν ο πατέρας του Ισραήλ, η στάση του Θεού απέναντι στον Αβραάμ καθιέρωσε την πορεία για όλα όσα επρόκειτο να κάνει ο Θεός μέσω του Ισραήλ.

Η γη της υπόσχεσης του Αβραάμ έγινε το γεωγραφικό επίκεντρο των δραστηριοτήτων του Θεού σε όλο τον κόσμο, από εκείνη την χρονική στιγμή και έπειτα.

1. **Το αρχικό επίκεντρο της Βασιλείας του Θεού**

Το αρχικό επίκεντρο του γήινου βασιλείου του Θεού ήταν η Εδέμ.

Ο Θεός κάλεσε τον Αβραάμ να γυρίσει πίσω στην περιοχή του Κήπου της Εδέμ

1. **Η συνεχής επέκταση της Βασιλείας του Θεού**

O Θεός έδωσε αυτή τη γη στον Ισραήλ της ΠΔ όχι ως τελικό προορισμό, αλλά ως ένα κέντρο για την επέκταση της κυριαρχίας Του μέχρι τα πέρατα της γης.

Το σχέδιο του Θεού ήταν μέσω μιας διαδικασίας ευλογίας και κατάρας των άλλων εθνών, σε απάντηση των δικών τους αντιδράσεων απέναντι στον Αβραάμ και τους απογόνους του, στο τέλος όλοι οι λαοί της γης να ευλογηθούν.

Η ευλογία του Αβραάμ επρόκειτο να φτάσει σε όλες τις φιλές της γης, μέχρι τα πέρατα της γης.

**Β. Οι άνθρωποι της Βασιλείας του Θεού**

1. **Η εκλογή του Ισραήλ**

Oι φυλές του Ισραήλ ήταν ο ξεχωριστός λαός του βασιλείου του Θεού.

1. **Βασιλικό Ιεράτευμα**

Ο ορισμός του Ισραήλ ως ένα βασίλειο ιερέων, μας δείχνει πως ο Ισραήλ συνέχιζε να εκπληρώνει τον διπλό ρόλο τον οποίο ο Αδάμ και η Εύα είχαν αναλάβει στο ξεκίνημα:

* Βασιλείς
* Βασιλική Ιερείς

1. **Οι Βασιλείς και οι ιερείς**

Ορισμένοι Ισραηλίτες έλαβαν το συγκεκριμένο αξίωμα του βασιλιά και του ιερέα.

Ο Ααρών και οι απόγονοί του έπρεπε να υπηρετήσουν τον Θεό ως ιερείς.

Ο Δαυίδ και οι δικοί του απόγονοι ορίστηκαν να υπηρετούν ως βασιλιάδες στον λαό του Θεού.

**Γ. Η πρόοδος της Βασιλείας του Θεού**

Το βασίλειο του Θεού έκανε προόδους, αλλά εξαιτίας της ανθρώπινης αμαρτωλότητας, αυτές οι πρόοδοι δεν οδήγησαν στον τελικό στόχο, δηλαδή δεν επέκτειναν το βασίλειο του Θεού ως τα πέρατα της γης.

1. **Υπόσχεση πολλαπλασιασμού και κυριαρχίας**

Την εποχή που έζησαν οι Αβραάμ, Ιακώβ, Ισαάκ, καθώς και οι πατριάρχες των δώδεκα φυλών του Ισραήλ, ο Θεός έδωσε πολλές υποσχέσεις για το μέλλον του Ισραήλ.

1. **Η περίοδος της Εξόδου και της Κατάκτησης**

Ο Θεός όχι μόνο υποσχέθηκε πολλούς απογόνους στον Αβραάμ, αλλά επίσης του υποσχέθηκε ότι οι απόγονοί του θα είχαν στην κατοχή τους τον άγιο τόπο της Χαναάν

Ο Θεός υποσχέθηκε ότι ο διαλεγμένος λαός Ισραήλ θα κυριαρχούσε και θα γνώριζε ευημερία στην Γη της Υπόσχεσης

Ο Θεός οδηγούσε τον λαό Του προς τον άγιο τόπο κατοικίας Του, ως ο Ποιμένας Βασιλιάς τους.

Ο σκοπός του Θεού ήταν να τους καθιερώσει ως τον λαό που θα περιέβαλε τον βασιλικό θρόνο Του.

1. **Ο Ισραήλ έγινε ένα επίσημο έθνος με βασιλιά και Ναό**

Η ιστορία του Ισραήλ της ΠΔ, μπορεί να οριστεί ως η περίοδος των βασιλέων, δηλαδή η εποχή κατά την οποία ο Ισραήλ έγινε ένα επίσημο έθνος με βασιλιά και Ναό.

Ο Δαυίδ και ο γιος του, ο Σολομώντας, πήγαν την βασιλεία του Θεού στη γη ένα βήμα πιο πέρα, καθώς καθιέρωσαν την Ιερουσαλήμ ως τον τόπο όπου βρισκόταν ο βασιλιάς και ο Ναός.

Ο βασιλικός οίκος του Δαυίδ κυβερνούσε το λαό Ισραήλ, καθώς αντιπροσώπευε την βασιλική εξουσία του Θεού.

Καθώς η βασιλεία του Θεού θα επεκτεινόταν από τα σύνορα του Ισραήλ μέχρι τα πέρατα της γης, μέσω της κυριαρχίας του οίκου Δαυίδ, η ένδοξη παρουσία του Θεού επρόκειτο να γεμίσει ολόκληρο τον κόσμο, ακριβώς όπως γεμίζει και τον ουρανό.

**IV. Η Βασιλεία του Θεού κατά την Καινή Διαθήκη**

Το ευαγγέλιο της ΚΔ, ή τα καλά νέα του Χριστού, αποτελούν μια πτυχή του θέματος της βασιλείας του Θεού.

Το ευαγγέλιο είναι ένα μήνυμα για την Βασιλεία του Θεού.

**Α. Η τοποθεσία της Βασιλείας του Θεού στην ΚΔ**

1. **Το επίκεντρο της Βασιλείας του Θεού**

Το επίκεντρο της Βασιλείας του Θεού στην ΚΔ ήταν το Ισραήλ.

Την εποχή που γεννήθηκε ο Ιησούς, ο λαός Ισραήλ είχε ήδη εξοριστεί, είχε διασκορπιστεί και είχε βασανιστεί από πέντε ειδωλολατρικές αυτοκρατορίες για εκατοντάδες χρόνια:

* τους Ασσύριους
* τους Βαβυλώνιους
* τους Μήδες και τους Πέρσες
* τους Έλληνες
* τους Ρωμαίους

Ο Ιησούς ήρθε στη γη για να τερματίσει αυτή την εξορία

1. **Η επέκταση της Βασιλείας του Θεού**

Στην πραγματικότητα, η ΚΔ μας διδάσκει πως μια μέρα η ελπίδα της παγκόσμιας επέκτασης της βασιλείας του Θεού όντως θα εκπληρωθεί μέσω του Χριστού.

**Β. Οι άνθρωποι της Βασιλείας του Θεού**

Ο Θεός έβαλε στόχο το παγκόσμιο γήινο βασίλειο Του να καθρεφτίζει το ουράνιο βασίλειό Του. Αυτό θα γινόταν μέσω του έργου της εικόνας Του, δηλαδή της ανθρώπινης φυλής.

1. **O Χριστός**

**α.** **Ο έσχατος Αδάμ**

Ο Χριστός αντέστρεψε την κατάρα που είχε επιφέρει ο Αδάμ.

* Η αμαρτία του Αδάμ καταδίκασε την ανθρωπότητα
* Η υπακοή του Ιησού εκπλήρωσε τον ρόλο της ανθρωπότητας ως εικόνα του Θεού.

Επειδή ο θάνατος της ανθρωπότητας προήλθε από έναν άνθρωπο (τον Αδάμ), η ανάστατη της ανθρωπότητας από τους νεκρούς για αιώνια ζωή έπρεπε επίσης να προέλθει από έναν άνθρωπο (τον Χριστό).

**β. Ιερέας και Βασιλιάς**

Ο Χριστός εκπληρώνει τα καθήκοντα του ιερέα και του βασιλιά.

Επειδή ο Ιησούς εκπληρώνει απόλυτα το αξίωμα του βασιλιά της δυναστείας του Δαβίδ, κάτω από την δική Του ηγεμονία το βασίλειο του Θεού δεν θα λήξει ποτέ.

Μέσα από την ηγεσία του Ιησού ως βασιλιά και ιερέα, το βασίλειο του Θεού πράγματι θα έρθει στη γη έτσι όπως είναι και στον ουρανό.

1. **Οι πιστοί του Χριστού**

Οποιοσδήποτε ακολουθεί τον Χριστό θεωρείτε κομμάτι του λαού του Θεού και λαμβάνει την αποστολή της οικοδομής της βασιλείας του Θεού.

Καθώς ακολουθούμε τον Χριστό και ζούμε με την δύναμη του Πνεύματός Του, όλοι εμείς είμαστε οι υπηρέτες της βασιλείας του Θεού

**Γ. Η Πρόοδος της Βασιλείας του Θεού**

Η βασιλεία του Θεού θα ξεκινούσε μικρή. Όμως, με τον καιρό η βασιλεία θα μεγάλωνε για να γίνει το μεγαλύτερο βασίλειο που έχει γνωρίσει ποτέ ο κόσμος.

1. **Η Εγκαινίαση**

Ο Ιησούς και οι απόστολοί Του εγκαινίασαν το ένδοξο βασίλειο του Θεού στη γη.

1. **Η Συνέχιση**

Η συνέχιση της βασιλείας, η οποία καλύπτει ολόκληρη την εκκλησιαστική ιστορία ανάμεσα στον πρώτο και τον δεύτερο ερχομό του Χριστού. Αυτή είναι η χρονική περίοδος που όλοι εμείς ζούμε.

1. **Η Ολοκλήρωση**

Τον καιρό κατά τον οποίο θα επιστρέψει ο Χριστός για να εκπληρώσει το σχέδιο του Θεού για να γίνει ολόκληρο το βασίλειο του κόσμου, το βασίλειο του Θεού.

**Περίληψη**

**Ερωτήσεις Ανασκόπησης**

1. Περίγραψε την διδασκαλία της ΠΔ για την ολοκληρωμένη και αμετάβλητη κυριαρχία του Θεού.
2. Με ποιους τρόπους η Βίβλος μιλάει για την εξελισσόμενη βασιλεία του Θεού;
3. Περιγράψτε πως η αρχέγονη ιστορία πρώτο-προσδιορίζει την τοποθεσία της βασιλείας του Θεού.
4. Περιγράψτε πως ο Θεός όρισε την ανθρώπινη φυλή για την ίδρυση και την προετοιμασία της βασιλείας Του.
5. Εν συντομία σκιαγράφησε την εξέλιξη της βασιλείας του Θεού κατά την αρχέγονη περίοδο.
6. Ποία ήταν η τοποθεσία της βασιλείας κατά την διάρκεια του Ισραήλ της Π.Δ;
7. Πως ο λαός του Ισραήλ της ΠΔ εγκαθιστά και προετοιμάζει την βασιλεία του Θεού;
8. Περιέγραψε την εξέλιξη της βασιλείας του Θεού κατά την διάρκεια του Ισραήλ στην ΠΔ
9. Τι λέει η ΚΔ για την τοποθεσία της βασιλείας του Θεού;
10. Πως περιγράφει η ΚΔ τον λαό της βασιλείας του Θεού;
11. Εξηγήστε την διδασκαλία της ΚΔ για την πρόοδο της βασιλείας του Θεού.

**Ερωτήσεις Εφαρμογής**

1. Τι εννοεί ο Ιησούς στο Ματθαίος 6:9-10 όταν δίδαξε τους μαθητές του να προσεύχονται «ελθέτω η βασιλεία σου»;
2. Όταν ο Θεός δημιούργησε την γη έκρινε το δημιούργημά του καλό. Και μετά την πτώση της ανθρωπότητας στην αμαρτία, ο Θεός θέσπισε ένα μακροπρόθεσμο σχέδιο για να λυτρώσει την γη από την κατάσταση της πτώσης. Υπό το φώς του λυτρωτικού σχεδίου του Θεού, πως πρέπει οι Χριστιανοί να θεωρούν/βλέπουν την γη;
3. Μέσα στο σχέδιο της βασιλείας του Θεού, οι άνθρωποι είναι τα εκλεγμένα μέσα με τα οποία ο Θεός προετοιμάζει την γη ώστε να γίνει το βασίλειο του. Τι επιπτώσεις έχει αυτό στην επιρροή σου προς τους άλλους; Τι συνεπάγεται απ’ αυτό για την σημασία της ατομικής υπηρεσίας στον Θεό;
4. Τι είδους βασιλεία εγκαθιδρύει ο Θεός; Όταν η βασιλεία του Θεού θα εκδηλωθεί στη γη όπως εκδηλώνεται τώρα στον ουρανό, πως θα είναι η ζωή στη γη;
5. Ποια είναι η σχέση μεταξύ του Ευαγγελίου και της βασιλείας του Θεού; Πως η γνώση της σχέσης αυτής εμπλουτίζει την κατανόηση/αντίληψη σου για το Ευαγγέλιο;

6. Ποιά είναι η πιο σημαντική γνώση που έλαβες από αυτή την διάλεξη και γιατί;